## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/159-1/2015.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2015. február 18-án 14.30 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

Pem Imre elnökhelyettes

Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Schönherrné Pokó Ildikó pénzügyi irodavezető, Tóth János informatikus, dr. Iker Viktória jegyzőkönyvvezető

Tapolcai Városi Televízió munkatársai

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai ülésén a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**1/2015. (II.18.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontokat tárgyalja.

**NAPIREND**

1. **Tapolca Város Német Nemzetiségi Önkormányzata 2015. évi költségvetésének tárgyalása**

### *Előterjesztő: Molnár Attila, a Német Nemzetiségi Önkormányzat elnöke*

1. **Tapolca Város Önkormányzatával kötött együttműködési megállapodás felülvizsgálata**

### *Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

1. **Tapolca Város Német Nemzetiségi Önkormányzata 2015. évi költségvetésének tárgyalása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Kéri az előterjesztőt, hogy néhány mondatban foglalja össze a napirendi pont lényegét.

**Schönherrné Pokó Ildikó pénzügyi irodavezető:** A 2015. évi költségvetésre vonatkozó szabályok változtak, de azért hasonlóak a 2014. évi szabályokhoz, a tekintetben, hogy a 2015. évben is van működési támogatás és feladatalapú támogatás is. A működési támogatás az Emberi Erőforrások Minisztériumának honlapján már megjelent. Ennek alapján a Német Nemzetiségi Önkormányzat 379.603,- Ft támogatásban részesül. Ezt az önkormányzat az előterjesztés alapján dologi kiadásként használhatja fel.

A feladatalapú támogatás elnyerése érdekében beküldésre kerültek a szükséges dokumentumok, melyek alapján fognak dönteni a támogatás összegéről. A működési támogatást december 31. napjáig fel kell használni, a feladatalapú támogatást legkésőbb a tárgyévet követő év április 31. napjáig, mely felhasználásáról köteles az önkormányzat beszámolót benyújtani a támogató részére. Amennyiben 100.000,- Ft értékhatárt meghaladó kifizetés történik, az elszámoláshoz be kell nyújtani a számla másolatát is. Ez új szabály a 2015. évben, de ilyen jellegű kifizetés a Német Nemzetiségi Önkormányzat működése során még nem történt.

**Molnár Attila elnök:** Mivel december 31. napjáig a működési támogatás összegét fel kell használni, ha pénzmaradvány keletkezik, nem vihető át a következő évre?

**Schönherrné Pokó Ildikó pénzügyi irodavezető:** Nem. A feladatalapú támogatásból maradhat bizonyos összeg, mely átvihető a következő évre.

**Molnár Attila elnök:** Ez a tavalyi évből áthozott pénzmaradványt akkor még nem érinti?

**Schönherrné Pokó Ildikó pénzügyi irodavezető:** Nem, ez a 2015. évre vonatkozik.

**Molnár Attila elnök:** Szerepel az előterjesztésben az elkövetkező három évre vonatkozó tervezési határidő, ezt figyelembe kell vennie az önkormányzatnak?

**Schönherrné Pokó Ildikó pénzügyi irodavezető:** Nem, ez az első határozati javaslat, mely a Stabilitási törvénnyel van összhangban, s mivel az önkormányzatnak nincsen adósságot keletkeztető ügylete, ezért ezt a határozatot csak el kell fogadni, nem befolyásolja a támogatás összegét.

**Molnár Attila elnök:** Eddig is igyekezett az önkormányzat a lehetőségekhez mérten gazdálkodni, s törekszik a jövőben is ennek megfelelően munkálkodni.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatokat szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatokat hozza:**

**2/2015. (II.18.) Nkt. HATÁROZAT**

Tapolca Város Német Nemzetiségi Önkormányzata nem rendelkezik a Stabilitási tv. 45. § (1) bekezdés a) pontja szerinti bevételekkel és az elkövetkezendő három évben sem tervez ilyen bevételt. Nem rendelkezik és a jövőben, sem kíván rendelkezni adósságot keletkeztető ügyletekkel.

**3/2015. (II.18.) Nkt. HATÁROZAT**

Tapolca Város Német Nemzetiségi Önkormányzata a 2015. évi költségvetéséről szóló határozatát elfogadja és 3/2015. (II.18.) Nkt. határozatai közé iktatja.

**2. Tapolca Város Önkormányzatával kötött együttműködési megállapodás felülvizsgálata**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Előterjesztőt kérdezi, kíván-e kiegészítést tenni?

**dr. Rozgonyi Viktória aljegyző:** A jogszabály sajátosságából adódik, hogy a választások miatt a tavalyi év végén valamennyi önkormányzat felülvizsgálta a megállapodást, ezt minden év január 31. napjáig ismételten meg kell tennie. Továbbra sem tartja szükségesnek a megállapodás módosítását, a két önkormányzat közötti együttműködés kifogástalanul működik.

**Molnár Attila elnök:** Véleménye szerint is gördülékeny a kapcsolat az önkormányzatok között.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**4/2015. (II.18.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a Tapolca Város Önkormányzatával 2012. június 19-én kötött nemzetiségi önkormányzati feladatok ellátásáról szóló együttműködési megállapodást felülvizsgálta és azt változatlan formában és tartalommal fenntartja.

**VEGYES ÜGYEK**

**KÉPVISELŐI KÉRDÉSEK**

**Molnár Attila elnök:** A Veszprém Megyei Német Nemzetiségi Önkormányzat Pápán szervezett egy emléknapot, melyen a kitelepítés, a kiűzetés napjáról emlékeztek meg. A Veszprém Megyei Levéltár munkatársa tartott előadást a kitelepítés részleteiről, amit történelmi anyagokkal is alátámasztott. Az a döntés született, hogy ez a megemlékezés minden évben más településen kerül megrendezésre. Képviselő-társaival részt vett ezen az ünnepségen, s a jövőben is igyekeznek azon megjelenni.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 14.45 órakor bezárja.

**K.m.f.**

**Molnár Attila Pem Imre**

**elnök elnökhelyettes**